خاریجی ایشلر باخانی مؤولود چاووش‌اوغلو، سوریه‌ده فرات چایینین دوغوسوندا یئریدیلن باریش بولاغی عملیاتینا ۵ گون آرا وئریله‌جگینی آچیقلادی.
چاووش‌اوغلو، بونون بیر آتیشکس یوخ، بیر آرا وئرمه اولدوغونو وورغولایاراق، بو ۵ گون ایچینده، (بؤلوجو ترور هؤرگوتو پ‌کاکانین سوریه قولو) پیدنین چکیله‌جگینی (تورکییه-سوریه-عراق سرحدین‌دن) بیلدیردی.
چاووش‌اوغلو، آمریکا بیرلشمیش دؤولتلری باشقان یاردیمچیسی مایک پنس باشقانلیغینداکی هیاتله ائدیلن توپلانتیلارین آردین‌دان مطبوعات کنفرانسی دوزنله‌‌دی.
چاووش‌اوغلو، آمریکا هیاتی ایله، پید عضوو تروریستلرین چیخاریلماسی، آغیر سلاحلارینین توپلانماسی، مؤوضعلرینین و تحکیماتلارینین (چاتیشمالاردا ایستیفاده ائتمک اوچون اینشا ائدیلمیش بینالار) یوخ ائدیلمه‌سی اوچون آنلاشما الده اولوندوغونو بیلدیردی.
مؤولود چاووش‌اوغلو، آمریکا ایله فرات چایینین دوغوسوندا داعش ایله مباریزه قونوسوندا دا ائش گودوملو و ایش بیرلیگی ایچین‌ده چالیشیلاجاغینی ایفاده ائتدی.
کوبانی قونوسوندا تورکییه‌نین هر هانسی بیر تعهد وئرمه‌دیگینی ده وورغولایان باخان چاووش‌اوغلو،
"مقصدیمیز ۳۲ کیلومتر درینلیک‌ده و فرات چایینین دوغوسوندا عراق سرحدینه قدر هئچ بیر تروریستین قالماماسی و بوتون بؤلگه‌نین گوونلی بؤلگه اولاراق تاسیس ائدیلمه‌سی" دئیه دانیشدی.
تورکییه، گونئی سرحدین‌ده یارادیلماغا چالیشیلان ترور دهلیزینی یوخ ائتمک، بؤلگه‌یه باریش و دینجلیک گتیرمک مقصدیله، سوریه‌ده فرات چایینین دوغوسوندا، ۹ اکتبردا باریش بولاغی عملیاتینی باشلاتمیشدی.
جمهورباشقانی رجب طیب اردوغان، عملیاتین دلیللرینی، باشکند آنکارایا گلن آمریکا بیرلشمیش دؤولتلری باشقان یاردیمچیسی مایک پنس ایله اؤنجه باش باشا گؤروشموش، سونرا عینی قونودا هیاتلر آراسی توپلانتییا باشقانلیق ائتمیشدی.
توپلانتیلارین آردین‌دان پنس، تورکییه‌نین باریش بولاغی عملیاتینا ۱۲۰ ساعاتلیغینا آرا وئرجگینی بو مدت عرضین‌ده آمریکانین، (بؤلوجو ترور هؤرگوتو پ‌کاکانین سوریه قولو) یپگ‌نین گوونلی بؤلگه‌دن چکیلمه‌سینی تامین ائدجگینی سؤیلمیشدی.
پنس، تورکییه و آمریکانین، داعشین سوریه‌نین قوزئی دوغوسوندا تامامیله یوخ ائدیلمه‌سی قونوسون‌دا دا فیکیر بیرلیگینه گلدیگینی بیلدیرمیشدی.
دانیشیقلارین درحسینداال سونرا سوسیال مئدیا اوزرین‌دن ایلک آچیقلامانی وئره‌ن آمریکا پرزیدنتی دونالد ترامپ ایسه،
"تشکورلر اردوغان" مئساژینی پایلاشمیشدی.
